CELEX: 32012R0016
Language: mt
Date: 2012-01-11 00:00:00
Title: Regolament tal-Kummissjoni (UE) Nru 16/2012 tal- 11 ta’ Jannar 2012 li jemenda l-Anness II tar-Regolament (KE) Nru 853/2004 tal-Parlament Ewropew u tal-Kunsill fir-rigward tar-rekwiżiti dwar l-ikel iffriżat li joriġina mill-annimali maħsub għall-konsum mill-bniedem  Test b’relevanza għaż-ŻEE

12.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 8/29
            
         REGOLAMENT TAL-KUMMISSJONI (UE) Nru 16/2012
   tal-11 ta’ Jannar 2012
   li jemenda l-Anness II tar-Regolament (KE) Nru 853/2004 tal-Parlament Ewropew u tal-Kunsill fir-rigward tar-rekwiżiti dwar l-ikel iffriżat li joriġina mill-annimali maħsub għall-konsum mill-bniedem
   (Test b’relevanza għaż-ŻEE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1), u b'mod partikolari l-Artikolu 10(1) tiegħu,
   Billi:
   
               (1)
            
            
               Ir-Regolament (KE) Nru 853/2004 jistabbilixxi regoli dwar l-iġjene tal-ikel li joriġina mill-annimali għall-operaturi fin-negozju tal-ikel. L-operaturi fin-negozju tal-ikel huma meħtieġa jikkonformaw mar-rekwiżiti stipulati fl-Anness II tiegħu.
            
         
               (2)
            
            
               L-esperjenza miskuba mid-data tal-applikazzjoni tar-Regolament (KE) Nru 853/2004 uriet ċerti diffikultajiet fir-rigward tal-ħażna tal-ikel li joriġina mill-annimali. Jekk id-data tal-iffriżar inizjali ta’ tali ikel tkun indikata, l-operaturi fin-negozju tal-ikel ikunu jistgħu jiġġudikaw aħjar jekk l-ikel huwiex tajjeb għall-konsum mill-bniedem.
            
         
               (3)
            
            
               Id-Direttiva 2000/13/KE tal-Parlament Ewropew u tal-Kunsill tal-20 ta’ Marzu 2000 fuq l-approssimazzjoni ta’ liġijiet tal-Istati Membri li għandhom x'jaqsmu ma’ tikkettjar, preżentazzjoni u reklamar ta’ oġġetti tal-ikel (2) tikkonċerna l-ittikkettjar tal-oġġetti tal-ikel li għandhom jiġu kkunsenjati bħala tali lill-konsumatur finali u ċerti aspetti relatati mal-preżentazzjoni u r-reklamar tagħhom. Madankollu, dik id-Direttiva ma tapplikax għall-istadji ta’ qabel il-produzzjoni tal-ikel.
            
         
               (4)
            
            
               Barra minn hekk, l-infurzar tal-konformità mad-dispożizzjonijiet tar-Regolament (KE) Nru 853/2004 mill-awtoritajiet kompetenti wera li huma meħtieġa rekwiżiti aktar dettaljati fir-rigward tal-produzzjoni u l-iffriżar tal-ikel li joriġina mill-annimali fl-istadji tal-produzzjoni qabel il-konsenja bħala tali lill-konsumatur finali.
            
         
               (5)
            
            
               Għalhekk, l-Anness II tar-Regolament (KE) Nru 853/2004 għandu jiġi emendat sabiex jinkludi r-rekwiżiti li japplikaw għall-ikel iffriżat li joriġina mill-annimali.
            
         
               (6)
            
            
               Ir-Regolament (KE) Nru 853/2004 għandu, għalhekk, jiġi emendat kif xieraq.
            
         
               (7)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 853/2004 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Lulju 2012.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Jannar 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 139, 30.4.2004, p. 55.
   
      (2)  ĠU L 109, 6.5.2000, p. 29.
   
      ANNESS
      It-Taqsima IV li ġejja tiżdied mal-Anness II tar-Regolament (KE) Nru 853/2004:
      
         “TAQSIMA IV:   REKWIŻITI LI JAPPLIKAW GĦALL-IKEL IFFRIŻAT LI JORIĠINA MILL-ANNIMALI
         
                  
                     1.
                  
                  
                     Għall-finijiet ta’ din it-Taqsima, ‘id-data tal-produzzjoni’ tfisser:
                     
                                 (a)
                              
                              
                                 id-data tat-tbiċċir fil-każ ta’ karkassi, nofs karkassi u kwart ta’ karkassi;
                              
                           
                                 (b)
                              
                              
                                 id-data tal-qtil fil-każ ta’ iġsma tal-kaċċa salvaġġa;
                              
                           
                                 (c)
                              
                              
                                 id-data tal-ħsad jew tal-qbid, fil-każ ta’ prodotti tas-sajd;
                              
                           
                                 (d)
                              
                              
                                 id-data tal-ipproċessar, il-qtugħ, l-ikkappuljar jew il-preparazzjoni, kif xieraq, għal kull ikel ieħor li joriġina mill-annimali.
                              
                           
               
                  
                     2.
                  
                  
                     Sal-istadju li fih l-ikel jiġi ttikkettjat skont id-Direttiva 2000/13/KE jew jintuża għall-ipproċessar ulterjuri, l-operaturi fin-negozju tal-ikel għandhom jiżguraw li fil-każ tal-ikel iffriżat li joriġina mill-annimali maħsub għall-konsum mill-bniedem, l-informazzjoni li ġejja tkun magħmula disponibbli lill-operatur fin-negozju tal-ikel li lilu jiġi pprovdut l-ikel u lill-awtorità kompetenti fuq talba tagħha:
                     
                                 (a)
                              
                              
                                 id-data tal-produzzjoni, u
                              
                           
                                 (b)
                              
                              
                                 id-data tal-iffriżar, jekk tkun differenti mid-data tal-produzzjoni.
                              
                           Meta oġġett tal-ikel isir minn lott ta’ materja prima b’dati differenti tal-produzzjoni u tal-iffriżar, id-dati l-aktar antiki tal-produzzjoni u/jew tal-iffriżar, kif xieraq, għandhom ikunu disponibbli.
                  
               
                  
                     3.
                  
                  
                     Il-fornitur tal-ikel iffriżat jagħżel il-forma xierqa li fiha għandha tingħata l-informazzjoni, iżda l-informazzjoni rikjesta fil-paragrafu 2 għandha tkun disponibbli b’mod ċar u mingħajr ekwivoċi u għandha tkun tista’ tinsab mill-operatur tan-negozju li lilu jiġi pprovdut l-ikel.”